স্টাফ রিপোর্টার ॥ বানিয়াচং উপজেলার সন্দলপুর বিসি উচ্চ বিদ্যালয়ে ৩য় বারের মত ম্যানেজিং কমিটির সভাপতি নির্বাচিত হয়েছেন। গতকাল বিকাল ৪টায় ম্যানেজিং কমিটির নবনির্বাচিত সদস্যদের নিয়ে বানিয়াচং উপজেলা ভারপ্রাপ্ত মাধ্যমিক শিক্ষা অফিসারের কার্যালয়ে এক সভা অনুষ্ঠিত হয়। এতে সভাপতিত্ব করেন ভারপ্রাপ্ত মাধ্যমিক শিক্ষা অফিসার কাওছার শুকরানা। সভায় সর্বসম্মতিক্রমে বর্তমান সভাপতি ও মর্তুজা ফাউন্ডেশনের চেয়ারম্যান হুমায়ুন কবিরকে পুনরায় সভাপতি নির্বাচিত করা হয়। সভায় ম্যানেজিং কমিটির সদস্য ও সিএনজি শ্রমিক ইউনিয়নের নবীগঞ্জ উপজেলা শাখার সাংগঠনিক সম্পাদক অনু মিয়া, সদস্য আকবর আলী, এনামুল হক, ডাঃ খাইরুল আমীন, মহিলা সদস্য মির্জা তকমিনা, প্রধান শিক্ষক গোলাম আকবর চৌধুরী, শিক্ষক প্রতিনিধি গৌর চাদ দাস, মৌলানা আব্দুল আজিজ, হেপী রানী দাস উপস্থিত ছিলেন।